# ÅRSMELDING 2024 SANDVOLLAN MENIGHETSRÅD

**Sandvollan menighetsråd 01.01. – 31.12.2024.**

**Valgte og ansatte**

Leder Ann- Kristin Solem

Nestleder Arve Saltvik

Sekretær Odd Kåre Myren

Kasserer Jens Petter Hollås

Styremedlem Monica Kvam

Styremedlem Sigrid Verstad

Varamedlem Arve Agle

Varamedlem Ruth Flathagen

Varamedlem Arne Emil Bredland

Varamedlem Line Våset

Prestevikar Marianne Eiternes har vært med i rådet dette året.

**Andre verv og oppgaver**

Representant i Inderøy kirkelige fellesråd Ann-Kristin Solem

med personlig vararepresentant Arve Saltvik

Representant i redaksjonskomiteen for

Kjerkblad for Inderøy Arve Agle

Kirkens Nødhjelps - kontakt Tone Flaten og Per Morten Holmen

Trosopplæringsutvalget

Besøkstjenesten Monica Kvam

Facebook-ansvarlig Arve Saltvik

Ansvarlig for gullkonfirmantene Odd Kåre Myren og Monica Kvam

Revisor Jarle Taraldsen

Frivillig klokkertjeneste Kari Nikolaisen

Kari Hallem Stuberg

**Ansatte**

Kirkeverge Petter Vesterås

Sekretær Lene Pettersen

Kantor Siv Anette Lorentzen

Kantor Bjørn A. Bratsberg

Kantor og Menighetspedagog/trosopplærer Silje Vang Pedersen

Kirketjenere Kåre Jørstad, Odd Gunnar Nilsen og Trond R. Nervik

**Prester:** Prestevikar Marianne Eiternes og sokneprest Frida Sofie Øyen

**Menighetsrådets arbeid 2024**

Rådet har avholdt 7 møter og et årsmøte i 2024.

Både menighetsrådets medlemmer og varamedlemmer har vært invitert til, og har deltatt på møtene i menighetsrådet.

**Trosopplæring**

* Aktivitetsplanen for barn og unge i Inderøy, ligger ute på Kirken.no
* Konfirmasjon i Heggstad kirke ble gjennomført Kristi himmelfartsdag og Sandvollan menighet hadde 12 konfirmanter.
* Konfirmantene 2024/2025ble presentert på gudstjenesten i september, sammen med gullkonfirmantene.
* Familiegudstjeneste i Heggstad kirke med utdeling av *Min kirkebok* til soknets fireåringer.
* Volleyball-nattcup for konfirmantene 2023/2024, et samarbeid med Mosvik skole, Mosvik menighetsråd og Mosvik idrettslag ble gjennomført.

**Gullkonfirmanter 2024**

Konfirmantene fra 1974 – med ektefelle/samboer - var spesielt inviterte til gudstjeneste

i Heggstad kirke, og kirkekaffe med bløtkake etter gudstjenesten. Det var 12 gullkonfirmanter som var invitert.

**Fasteaksjon 2024**

Kirkens Nødhjelps fasteaksjon 17. mars ble dette året gjennomført ved at konfirmantene deltok slik det har vært vanlig. Konfirmantene sammen med sine foresatte/sjåfører møtte opp på Heggstad kirke for å få bøsser og tildelt rode. Etterpå leverte de bøssene i sin lokale kirke. I Heggstad kirke serverte to fra menighetsrådet brus og pizza til de som hadde deltatt. Det ble samlet inn kroner 3561.

**Dugnad**

Vårdugnadpå Hustad og Heggstad gravplass ble gjennomført 23.april. Det var god deltakelse ved begge kirkene. Innvendig renhold i kirkene ble forskriftsmessig utført. Ved Hustad hadde Fortidsminneforeningen overordnet ansvar. Dugnaden ble avsluttet i Heggstad kirke med enkel kveldsmat.

**Dåpskluter**

Tradisjonen med håndbroderte dåpskluter til dåpsbarna er videreført. Dåpsklutene sys i svartsøm på hellin - en vakker minnegave til dåpsbarna.

Lisbeth Vistven Thomassen er menighetsrådets faste syerske.

**Bruk av kirka**

Hustad kirke:

I samarbeid med lokallaget for Fortidsminneforeningen ble det holdt *åpen kirke* i Hustad kirke

søndager i løpet av juni, juli og august. Frivillige stilte opp som guider/verter.

Heggstad kirke:

**Lysmessa** 2. søndag i advent ble gjennomført med fakkeltog (ca. 8 stk.) og forenklet gudstjeneste inne. Da ble det til sammen ca. 20-25. Menighetsrådet serverte kaffe, gløgg og pepperkaker etterpå. Fint å være inne, pga. vær, folk og solist. Konfirmantene hjalp også til.

**Den tradisjonelle julekonserten** med lokale utøvere, musikere og sangere ble avholdt 15.desember.

J**ulegudstjeneste** i Heggstad kirke ved Marianne Eiternes. Det var hennes siste gudstjeneste i soknet og hun fikk overrakt blomster og en liten gave fra menighetsrådene.

En av gudstjenestene ble avhold på Venås tjønna (frilufts gudstjeneste) hvor Kari Nicolaisen var klokker, Arve Saltvik hadde innslag og Marianne Eiternes var prest.

**Samarbeid med skolen**

*Advents 10-kaffe* har vist seg å være et forholdsvis enkelt arrangement som ikke krever så mye forberedelse hverken av skolen eller menighetsrådet. Bygdas lag og organisasjoner får invitasjon og alle er velkommen til å høre skolekoret ved Sandvollan skole synge tre sanger den første mandagen i desember. Skolen legger morgensamlinga si til kirka, synger og går igjen, mens de frammøtte får kaffe og servering etterpå. Monica Kvam fra det nye menighetsrådet ønsket velkommen og rådet ordnet med kaffe og servering. Det var ca. 30 som møtte opp mandag 2.desember. Plakat på Prix, Samfunnshuset, Mekken og Kastvollen og info i Kjerkblad bidrar til å få gjort det kjent.

**Diakoni**

En fra menighetsrådet er med i styret for Besøkstjenesten og vi støtter det diakonale arbeidet som gjøres gjennom denne tjenesten. Det var 5 møter i styret i 2024.

De avholdt den 3. desember et treff hvor besøksverter og venner var inviterte for å få i gang med diakoniet i Inderøy.

**Gaver**

Det er hengt opp et eksemplar av Minnefondsblanketten fra Blomsterfondet på tavla på Prix, med info om at den er å få kjøpt inne i butikken. Den koster 200 kr og en betaler med vipps. Vippsnummer 790625

Sandvollan blomsterfond har en beholdning på kr 18258.

Nytt kontonummer er 4213 46 36674

**Vedlikeholdsarbeid**

Rådet har påpekt at det trengs nytt stoff på alterringen og uthørt om hvordan dette kan gjennomføres. Det er kjent for fellesrådet og vil bli utført i løpet av 2025

Gjerde rundt Heggstad må utbedres, fellesrådet har fått saken.

Heggstad kirke ble malt sommeren 2024

Det har kommet innspill om at det bør hogges trær på kirkegården ved Heggstad kirke.

**Statistikk 2024**

|  |  |
| --- | --- |
|  | Sandvollan |
| Døpte | 5(10) |
| Konfirmerte | 12(6) |
| Gifte | 1(1) |
| Begravelser | 5(5) |
| Innmelde | 0(0) |
| Utmelde | 7(6) |
| Antall gudstjenester | 15(18) |
| Antall deltagere | 976(1031) |
| Offer 2023 | 18521 |
| Offer 2023 | 21998 |

Tall i parentes gjelder 2023

**Frivillighet**

Sandvollan menighet har mange trofaste bidragsytere og frivilligheten er en gave til kirken som menighetsrådet setter stor pris på.

Menighetsrådet vil takke:

* Lurlåt som årlig spiller ved kirken konfirmasjonsdagen.
* Sandvollan songlag som deltar i konfirmasjonsgudstjenesten og i gudstjenesten 17. mai.
* Sandvollan sanitetslag som pynter i kirka i fastetiden.
* Sandvollan bygdekvinnelag som pynter kirka med markens grøde til høsttakkefesten.
* Dugnadsgjengene som stiller opp og gjør en stor og verdifull innsats for kirken,

og pleier de to gravplassene i soknet.

* Lisbeth Vistven Thomassen som syr dåpsklutene.
* Kari Nikolaisen og Kari Hallem Stuberg for trofast tjeneste som klokkere.

Vi takker barn, unge og voksne som har bidratt i gudstjenester, og ansatte og frivillige medarbeidere for godt samarbeid i det første året vi har hatt ansvar som menighetsråd. Vi vil rette en spesiell takk til Jarle Taraldsen som har tatt på seg å være revisor i vår periode. Vi håper sandvollingene ser verdien i å ha kirkene i bygda og vil fortsette å bidra på ulikt vis.

Sandvollan 15.01. 2025

Ann – Kristin Solem Arve Saltvik Jens Petter Hollås

(sign) (sign) (sign)

Odd Kåre Myren Monica Kvam Merete Vist

(sign) (sign) (sign)

Line Våset Arve Agle Ruth Flathagen

(sign) (sign) (sign)

Arne Emil Bredland Idar Kjølsvik

(sign) (sign)

Et bilde som inneholder tekst, skjermbilde, Font, meny

KI-generert innhold kan være feil.